Skywise se vlerke vir eers geknipFoto: skywise.co.za Dit het daartoe gelei dat passasiers Woensdagoggend sonder verduideliking gestrand gelaat is en het hulle tot sosiale media gewend het, nadat die status van hul vlugte nie deur die lugdiens bevestig kon word nie. Dit het gebeur ŉ dag nadat dié lugdiens sy vloot van “een vliegtuig sou verdubbel”. Dié laekostelugdiens het die afgelope tyd deurgeloop onder bespiegeling oor sy toekoms. Tabassum Qadir, Skywise se medevoorsitter, het egter bly sê “niks het verander nie, ons hou steeds by dieselfde vlugskedule”. Die lugdiens se daaglikse vlugte is in November van agt na ses verminder is weens agterstallige betalings aan onder meer Acsa. Qadir het egter volgehou dat die lugdiens vanaf 1 Desember sy vloot sal uitbrei. “Ons verkope is positief. Ons het ŉ suksesvolle promosieveldtog van stapel gestuur,” het hy destyds gesê. Skywise kon nie vir kommentaar bereik word nie.